
 16.3.2013
 BG
 Официален вестник на Европейския съюз
 L 74/17
 РЕГЛАМЕНТ ЗА ИЗПЪЛНЕНИЕ (ЕС) No 235/2013 НА КОМИСИЯТА
 от 15 март 2013 година
 за определяне на стандартните стойности за изчисляване на финансовата компенсация и на аванса върху нея по отношение на рибни продукти, изтеглени от пазара през риболовната 2013 година
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 104/2000 на Съвета от 17 декември 1999 г. относно общата организация на пазарите на рибни продукти и продукти от аквакултури (1), и по-специално член 21, параграфи 5 и 8 от него,
 като има предвид, че:
 (1)
 В Регламент (ЕО) No 104/2000 се предвижда изплащането на финансова компенсация на организациите на производители, които изтеглят при определени условия продуктите, изброени в части А и Б от приложение I към посочения регламент. Размерът на такава финансова компенсация следва да бъде намален със стандартни стойности в случай на продукти, предназначени за цели, различни от консумация от човека.
 (2)
 Регламент (ЕО) No 2493/2001 на Комисията от 19 декември 2001 г. за пласиране на някои рибни продукти, които са изтеглени от пазара (2) посочва начини на пласиране на продукти, изтеглени от пазара. Стойността на тези продукти следва да се определя със стандартно равнище за всеки от тези начини на пласиране, като се вземат предвид средните приходи, които могат да бъдат получени от подобно пласиране в различните държави членки.
 (3)
 Съгласно член 7 от Регламент (ЕО) No 2509/2000 на Комисията от 15 ноември 2000 г. за установяване на подробни правила за прилагане на Регламент (ЕО) No 104/2000 на Съвета по отношение отпускането на финансова компенсация за изтегляне от пазара на някои рибни продукти (3) специални правила предвиждат, че когато дадена организация на производители или някой от нейните членове пуска продуктите си за продажба в държава членка, различна от тази, в която е признат, органът, отговарящ за отпускането на финансовата компенсация, трябва да бъде информиран. Този орган е на държавата членка, в която е призната организацията на производителите. Поради това приспаднатата стандартна стойност е стойността, прилагана в тази държава членка.
 (4)
 Същият метод на изчисление следва да се прилага за авансите върху финансовата компенсация съгласно член 6 от Регламент (ЕО) No 2509/2000.
 (5)
 С цел да не се възпрепятства функционирането на интервенционната система през 2013 г. настоящият регламент следва да се прилага със задна дата, считано от 1 януари 2013 г.
 (6)
 Мерките, предвидени в настоящия регламент, са в съответствие със становището на комитета, създаден съгласно Регламент (ЕО) No 104/2000,
 ПРИЕ НАСТОЯЩИЯ РЕГЛАМЕНТ:
 Член 1
 За риболовната 2013 година стандартните стойности за изчисляване на финансовата компенсация и свързаните аванси за рибни продукти, изтеглени от пазара от организации на производители и предназначени за цели, различни от консумация от човека, както е посочено в член 21, параграф 5 от Регламент (ЕО) No 104/2000, са определени в приложението към настоящия регламент.
 Член 2
 Стандартната стойност, която се приспада от финансовата компенсация и свързаните аванси, е тази, прилагана в държавата членка, в която е призната организацията на производителите.
 Член 3
 Настоящият регламент влиза в сила